ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
కేంద్ర మంత్రి డా.జితేంద్ర సింగ్తో భారత్లో ఫ్రాన్స్ రాయబారి ఇమ్మాన్యుయేల్ లెనైన్ భేటీ; ఈశాన్య రాష్ట్రాల్లో ప్రధాన ప్రాజెక్టులపై చర్చ
కేంద్ర ఈశాన్య ప్రాంత అభివృద్ధి శాఖ సహాయ మంత్రి  డా.జితేంద్ర సింగ్తో భారత్లో ఫ్రాన్స్ రాయబారి ఇమ్మాన్యుయేల్ లెనైన్ సమావేశమై,ఈశాన్య రాష్ట్రాల్లో కీలక ప్రాజెక్టులపై చర్చించారు. రాయబారుల బృందంలో సభ్యుడిగా ఈ ఏడాది మొదటిలో కశ్మీర్ లోయలో పర్యటించిన అనుభవాలను ఈ సందర్భంగా ఇమ్మాన్యుయేల్ లెనైన్ గుర్తు చేసుకున్నారు.
ఈశాన్య రాష్ట్రాల్లోని వివిధ రంగాలతోపాటు జమ్ము&కశ్మీర్లో పర్యాటకం, ఇతర ముఖ్య అంశాల్లో సహకార అవకాశాలపై ఫ్రాన్స్ అభీష్టాన్ని కేంద్ర మంత్రికి వివరించారు.
ఈశాన్య ప్రాంతంలో వివిధ దేశాల భాగస్వామ్యంతో చేపట్టిన వివిధ ప్రాజెక్టుల గురించి కేంద్ర మంత్రి డా.జితేంద్ర సింగ్ వివరించారు. ఇజ్రాయెల్ సహకారంతో మిజోరంలో ఏర్పాటు చేసిన 'సెంటర్ ఆఫ్ ఎక్స్లెన్స్ సిట్రస్ ఫ్రూట్ పార్క్' గురించి, జపాన్ భాగస్వామ్యంతో చేపట్టిన కొన్ని మౌలిక వసతుల కార్యక్రమాల గురించి ఫ్రాన్స్ రాయబారికి చెప్పారు.
ఈశాన్య ప్రాంతంలో ఇప్పటికీ ఎన్నో గొప్ప అవకాశాలు ఎదురు చూస్తున్నాయన్న మంత్రి; పర్యాటకం, హస్తకళలు, చేనేత, ఆహారం, ఫల రంగాల గురించి చెప్పారు.
ప్రధాని శ్రీ నరేంద్ర మోదీ ఈశాన్య ప్రాంత అభివృద్ధికి ప్రాధాన్యమివ్వడంతోనే సరిపెట్టలేదని; "లుక్ ఈస్ట్ పాలసీ"ని "యాక్ట్ ఈస్ట్ పాలసీ"గా మార్చి, తూర్పు సరిహద్దు దేశాలతో సంబంధాలను పెంపొందించే చర్యలు చేపట్టారని ఫ్రాన్స్ రాయబారికి కేంద్ర మంత్రి డా.జితేంద్ర సింగ్ వివరించారు. ప్రధాని మోదీ వ్యక్తిగత చొరవతో భారత్-బంగ్లాదేశ్ మధ్య కుదిరిన ప్రాంతాల మార్పిడి ఒప్పందం, వెరురు ఉత్పత్తులు, అమ్మకాలను పెంచేందుకు వందేళ్ల నాటి భారత అటవీ చట్టానికి సవరణ చేసేందుకు ప్రధాని తీసుకున్న చొరవ గురించి కూడా డా.జితేంద్ర సింగ్ వెల్లడించారు.
మంత్రిమండలి
చత్తీస్గఢ్ రాష్ట్రం లోని బీజాపుర్,దంతెవాడమరియు సుక్మా జిల్లాల కు చెందిన మారుమూల ప్రాంతాల లో ఒక రిక్రూట్ మెంట్ ర్యాలీద్వారా సిఆర్ పిఎఫ్ లో కానిస్టేబుల్స్ గా స్థానిక ఆదివాసీ యువత ను భర్తీ చేయడంకోసం కానిస్టేబుల్ ఉద్యోగ విద్యార్హత లో సడలింపున కు ఆమోదం తెలిపిన మంత్రిమండలి
దక్షిణ చత్తీస్ గఢ్ లో బీజాపుర్, దంతెవాడ మరియు సుక్ మా జిల్లా ల నుంచి సిఆర్ పిఎఫ్ లో కానిస్టేబుల్  పోస్టు లకు గాను 400 మంది అభ్యర్థుల నియామకాని కై అవసరమైన కనీస విద్యార్హత ను 10వ తరగతి ఉత్తీర్ణత స్థాయి నుంచి 8వ తరగతి కి సడలించాలని దేశీయ వ్యవహారాల మంత్రిత్వ శాఖ చేసిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ మూడు జిల్లాల లోని మారుమూల ప్రాంతాల లో జరిగే ఈ ర్యాలీ కోసం స్థానిక వార్తా పత్రికల లో ప్రకటన ను ఇవ్వడం తో పాటు గా విస్తృత ప్రచారానికి గాను అన్ని మార్గాల ను సిఆర్ పిఎఫ్ అనుసరించి, తదనంతరం కొత్త గా చేర్చుకొన్న ఈ శిక్షణార్థుల కు అర్హత నిర్ణక్ష్ కాలం లో లాంఛనం గా విద్య ను బోధించనుంది.
చత్తీస్ గఢ్ రాష్ట్రం లోని బీజాపుర్, దంతెవాడ, ఇంకా సుక్మా.. ఈ మూడు జిల్లాల మారుమూల ప్రాంతాల నుంచి 400 మంది ఆదివాసీ యువత ఉద్యోగ అవకాశాల ను దక్కించుకోనున్నారు. నియామకం కోసం ఉద్దేశించిన శారీరిక ప్రమాణాల లో దేశీయ వ్యవహారాల మంత్రిత్వ శాఖ సముచిత సడలింపు ను కూడా ఇవ్వనుంది.
సిఆర్ పిఎఫ్ అనేది కేంద్రీయ సాయుధ రక్షక భట బలగాల లో ఒకటి గా ఉంది. మౌలికం గా ఇది చట్టం మరియు వ్యవస్థ యొక్క నిర్వహణ వంటి కర్తవ్యాల ను పాలించడం తో పాటు గా, చొరబాటు ను నిరోధించడం మరియు ఆంతరంగిక భద్రత ను సంబాళించడం చేస్తుంది. ప్రతిపాదిత వ్యవహారం లో, సిఆర్ పిఎఫ్ 400 మంది స్థానిక ఆదివాసీ యువత ను ఛత్తీస్ గఢ్ లో సాపేక్షం గా వెనుబడిన ప్రాంతాల నుంచి కానిస్టేబుల్స్  ఉద్యోగాల లోకి భర్తీ చేసుకోవాలనుకొంది. వారి ని నిర్దేశిత కనీస విద్యార్హత అయినటువంటి 10వ తరగతి లో ఉత్తీర్ణత సాధించిన తరువాతనే సర్వీసు లో ఖాయపరచడం జరుగుతుంది. తద్వారా ఈ అభ్యర్థుల కు అర్హత నిర్ణయ కాలం లో లాంఛనప్రాయమైన విద్య ను బోధించడం తో పాటుగా అధ్యయన సామగ్రి ని, పుస్తకాల ను మరియు కోచింగ్ సంబంధి సహాయాన్ని అందించడం వంటి సాధ్యమైన అన్ని విధాలు గాను సమర్థన ను ఇవ్వడం జరుగుతుంది. కొత్త గా భర్తీ అయిన వారు నిర్ణీత విద్యార్హత ను సాధఇంచడం కోసం అవసరమైతే, అర్హత నిర్ణయ కాలాన్ని తగిన మేర కుపొడిగించేందుకూ అవకాశం ఉంది. వారు 10వ తరగతి పరీక్ష కు హాజరు అయ్యేలా, వారి ని కేంద్ర ప్రభుత్వం/రాష్ట్ర ప్రభుత్వాల గుర్తింపు పొందినటువంటి నేశనల్ ఇన్స్ టిట్యూట్ ఆఫ్ ఓపెన్ స్కూల్స్ లో నమోదు చేయడం జరుగుతుంది.
సిఆర్ పిఎఫ్ 2016-2017 లో ఛత్తీస్ గఢ్ లోని బీజాపుర్, దంతెవాడ, నారాయణపుర్, ఇంకా సుక్ మా.. ఈ నాలుగు జిల్లాల నుంచి షెడ్యూల్డు తెగ కు చెందిన అభ్యర్థుల ను భర్తీ చేసుకోవడం ద్వారా ఒక బస్తరియా పటాలాన్ని ఏర్పాటు చేసింది. ఏమైనా, అది ఆశించినటువంటి ఫలితాల ను ఇవ్వలేక పోయింది. ఎందుకంటే ఈ మారుమూల ప్రాంతాల కు చెందిన స్థానిక యువత అవసరమైన విద్యార్హత ను, అంటే ఇక్కడ 10వ తరగతి లో ఉత్తీర్ణత ను, సాధించలేకపోవడం వల్ల నియామక ప్రక్రియ లో పోటీ పడలేకపోయారు.
నౌకారవాణా మంత్రిత్వ శాఖ
ఒకే రోజులో అత్యధికంగా 6,49,730 మెట్రిక్ టన్నుల సరుకును నిర్వహించి మరో మైలురాయిని సాధించిన పారాదీప్ పోర్ట్
14 డిసెంబర్ 2022న, ఒకే రోజులో అత్యధికంగా 6,49,730 మెట్రిక్ టన్నుల కార్గో ట్రాఫిక్ను నిర్వహించిన పారాదీప్ పోర్ట్ మరో మైలురాయిని సాధించింది. అద్భుత పనితీరును కనబరిచిన పీపీఏ బృందాన్ని పీపీఏ ఛైర్మన్ శ్రీ పి.ఎల్.హరనాథ్ అభినందించారు. నిరంతర మద్దతు, అపారమైన సహకారం అందించిన సంబంధిత వర్గాల అందరికీ హృదయపూర్వక ధన్యవాదాలు తెలిపారు.
ఉత్తరం వైపున్న రేవులో పూడిక తీసిన తర్వాత, 1,46,554 టన్నుల కోకింగ్ బొగ్గును మోసుకెళ్లే 16.20 ఎంటీఆర్ నౌక ఎంవీ గోల్డెన్ బార్నెట్ పారాదీప్ పోర్టులోని కేఐసీటీ బెర్త్ వద్ద ఇటీవల విజయవంతంగా లంగరు వేసింది.
ప్రస్తుత ఆర్థిక సంవత్సరంలో 125 ఎంఎంటీల సరకు నిర్వహణ మైలురాయిని అందుకోవడానికి ఈ ఓడరేవు పోటీ పడుతున్నందున, మెరుగైన సామర్థ్యం &ఆర్థిక ప్రయోజనాల కోసం నౌకాశ్రయంలోని నిర్వహణ సౌకర్యాలను ఉపయోగించుకోవాలని సంబంధిత వర్గాలను పారాదీప్ పోర్టు కోరింది.
వ్యవసాయ మంత్రిత్వ శాఖ
కేంద్ర వ్యవసాయ మరియు రైతు సంక్షేమ శాఖ మంత్రి శ్రీ నరేంద్ర సింగ్ తోమర్ సహకార మిత్ర స్కీమును ప్రారంభించారు.
ఇది జాతీయ సహకార అభివృద్ధి కార్పొరేషన్  చొరవతో ప్రారంభించిన మలిదశ  శిక్షణ కార్యక్రమం
యువ వృత్తి నిపుణుల కొత్త, వినూత్న యోచనలను సహకార సంస్థలు వినియోగించుకోవడానికి సహకార మిత్ర స్కీము తోడ్పడుతుంది.
మరొకవైపు మలిదశ శిక్షణ పొందే ఇంటర్నీలు క్షేత్రస్థాయిలో అనుభవం ద్వారా స్వయం సమృద్ధులవుతారు.
స్థానికతకు ప్రాధాన్యమిస్తూ ఆత్మ నిర్భర్ భారత్ సాధనకు కృషి చేయాలన్న ప్రధాన మంత్రి శ్రీ నరేంద్ర మోదీ పిలుపు మేరకు కేంద్ర వ్యవసాయ మరియు రైతు సంక్షేమ శాఖ మంత్రి శ్రీ నరేంద్ర సింగ్ తోమర్ గురువారం యువ వృత్తి నిపుణుల మలిదశ శిక్షణకు తోడ్పడే సహకార మిత్ర స్కీమును ప్రారంభించారు. ఈ సందర్బంగా మాట్లాడుతూ సహకార రంగం అభివృద్ధికి తోడ్పడుతున్న జాతీయ సహకార అభివృద్ధి కార్పొరేషన్  సహకార రంగంలో యువ పారిశ్రామికులను ప్రోత్సహించేందుకు అవసరమైన కొత్త యత్నాలను ప్రారంభించిందని చెప్పారు. ఇందులో భాగంగా సామర్ధ్య అభివృద్ధి, యువతకు ఆదాయం కల్పించే ఇంటర్న్ షిప్, ప్రాజెక్టుల ఏర్పాటుకు యువతకు సరళీకృత రుణాలు సమకూరుస్తారని, అంకుర సంస్థలను ప్రోత్సహిస్తారని మంత్రి చెప్పారు.
సహకార రంగానికి అవసరమైన వినూత్న పరిష్కారాలను సూచించడంలో ఎన్ సి డి సి చురుకైన పాత్ర పోషిస్తోందని మంత్రి అన్నారు. వినూత్న యత్నాలలో భాగంగా సహకార మిత్ర స్కీమును ప్రారంభించడం జరుగుతోందని అన్నారు. ఈ స్కీము ద్వారా యువతకు మలిదశ శిక్షణ కార్యక్రమం ఏర్పాటు చేస్తారు. ఈ స్కీము ద్వారా యువ ప్రొఫెషనల్స్ ఆచరణాత్మక అనుభవం పొందే అవకాశం లభిస్తుంది. యువ వృత్తిపనివారు సహకార సంస్థలలో పని చేసేటప్పుడు ఆర్జన కూడా పొందుతారు. వృత్తిపనివారిచే అంకుర సహకార సంస్థల ఏర్పాటును కూడా ఎన్ సి డి సి ప్రోత్సహిస్తుందని మంత్రి వివరించారు. విద్యా సంస్థలకు చెందిన వృత్తిపనివారు రైతుల ఉత్పత్తుల సంస్థల  లో నాయకత్వ వృద్హి, పారిశ్రామిక వేత్తల పాత్రలను పోషించే అవకాశం సహకార మిత్ర కల్పిస్తుంది.
సహకార మిత్ర స్కిము ద్వారా సహకార సంస్థలు యువ వృత్తి నిపుణుల కొత్త, వినూత్న యోచనలను ఉపయోగించుకొని అభివృద్ధి చెందడమే కాక మరొకవైపు మలిదశ శిక్షణ పొందే ఇంటర్నీలు క్షేత్రస్థాయిలో అనుభవం పొందడం ద్వారా స్వావలంబన చెంది ఆత్మ విశ్వాసాన్ని సంతరించుకుంటారు. ఇది అటు సహకార సంస్థలకు, యువ ప్రొఫెషనల్స్ కు ఉభయతారక ప్రయోజనాన్ని చేకూరుస్తుంది.
ఈ స్కీము కింద వ్యవసాయం, దాని అనుబంధ రంగాలు, ఐ టి మొదలైన విభాగాలకు చెందిన వృత్తి సంబంధ పట్టభద్రులు ఇంటర్న్ షిప్ పొందడానికి అర్హులు. వ్యవసాయ సంబంధ వ్యాపారం, సహకారం, ఫైనాన్స్, అంతర్జాతీయ వాణిజ్యం, అటవీశాస్త్రం, గ్రామీణ అభివృద్ధి, ప్రాజెక్టు మేనేజిమెంటు వంటి విషయాలలో ఎం బి ఎ డిగ్రీ కోసం చదువుతున్న, పూర్తి చేసిన వృత్తిపనివారు కూడా అర్హులు.
సహకార మిత్ర స్కీములో ఇంటర్నీలకు మలిదశ శిక్షణలో నాలుగు నెలల పాటు ఆర్ధికంగా చేయూత అందించేందుకు ఎన్ సి డి సి నిధులు కేటాయించింది. ఇంటర్న్ షిప్ శిక్షణ దరఖాస్తులను ఎన్ సి డి సి వెబ్ సైటులో ఆన్ లైను పోర్టల్ లో పూర్తి చేయాలి. దానిని కూడా కేంద్ర వ్యవసాయ మరియు రైతు సంక్షేమ శాఖ మంత్రి ప్రారంభించారు.
కేంద్ర మంత్రివర్గ సచివాలయం
సిక్కింలో పరిస్థితిని సమీక్షించిన నేషనల్ సంక్షోభ నివారణ కమిటీ 
క్యాబినెట్ సెక్రటరీ శ్రీ రాజీవ్ గౌబా అధ్యక్షతన నేషనల్ సంక్షోభ నివారణ కమిటీ  నిన్న సమావేశమై సిక్కింలో పరిస్థితిని సమీక్షించింది. సిక్కిం ముఖ్య కార్యదర్శి వీడియో కాన్ఫరెన్సింగ్ ద్వారా సమావేశంలో పాల్గొన్నారు. రాష్ట్రంలోని తాజా పరిస్థితుల గురించి కమిటీకి వివరించారు. సహాయ చర్యలను చేపట్టడంలో రాష్ట్ర ప్రభుత్వం చేస్తున్న ప్రయత్నాల గురించి కూడా ఆయన కమిటీకి వివరించారు. పరిస్థితిని అత్యున్నత స్థాయిలో కేంద్ర ప్రభుత్వం నిరంతరం పర్యవేక్షిస్తోందని హోంశాఖ కార్యదర్శి కమిటీకి తెలియజేశారు. హోం వ్యవహారాల మంత్రిత్వ శాఖ రెండు కంట్రోల్ రూమ్లు పరిస్థితిని పర్యవేక్షిస్తున్నాయి, సాధ్యమైన అన్ని సహాయాలు అందిస్తుందని చెప్పారు.
జాతీయ విపత్తు ప్రతిస్పందన దళం  ఇప్పటికే మూడు బృందాలను మోహరించింది. అదనపు బృందాలు గౌహతి, పాట్నాలో సిద్ధంగా ఉన్నాయి. సహాయ పునరుద్ధరణ ప్రయత్నాలలో రాష్ట్రానికి సహాయం చేయడానికి తగిన సంఖ్యలో బృందాలు, ఆర్మీ, వైమానిక దళం మోహరించారు. కేంద్ర ఏజెన్సీలు, సిక్కిం ప్రభుత్వం సహాయ చర్యలను సమీక్షిస్తూ, క్యాబినెట్ సెక్రటరీ శ్రీ రాజీవ్ గౌబా మాట్లాడుతూ చుంగ్తాంగ్ డ్యామ్ సొరంగంలో చిక్కుకున్న వ్యక్తులు, పర్యాటకులను ప్రాధాన్యత ఆధారంగా సురక్షితంగా తెస్తున్నట్టు చెప్పారు. ఎన్డిఆర్ఎఫ్ అదనపు బృందాలను మోహరించాలని, రహదారి, టెలికాం, విద్యుత్ కనెక్టివిటీని సాధ్యమైనంత తక్కువ సమయంలో పునరుద్ధరించాలని ఆయనస్పష్టం చేశారు.
అన్ని కేంద్ర ఏజెన్సీలు సిద్ధంగా ఉన్నాయని, సహాయానికి అందుబాటులో ఉంటాయని క్యాబినెట్ సెక్రటరీ సిక్కిం ప్రభుత్వానికి హామీ ఇచ్చారు.
ఈ సమావేశానికి కేంద్ర హోం కార్యదర్శి, సిక్కిం ముఖ్య కార్యదర్శి, కార్యదర్శి, విద్యుత్, రోడ్ ట్రాన్స్పోర్ట్ & హైవేస్,మిలిటరీ వ్యవహారాలు, టెలికమ్యూనికేషన్స్ సెక్రటరీ, సెక్రటరీ, జలవనరులు తదితర శాఖల అధికారులు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో ఒకే రోజు అత్యధిక రికవరీ కేసులు 63,631
ఒకరోజు రికవరీ కేసుల్లో ఇది భారత్ భారీ రికార్డు
ఇప్పటివరకూ కోలుకున్న వారి సంఖ్య 22లక్షలు
క్రియాశీలక కేసులకంటే రికవరీ కేసులు 15లక్షలు ఎక్కువ
రోజువారీగా నిర్వహించే కరోనా నిర్ధారణ పరీక్షల సంఖ్య 10లక్షల 23వేలు దాటిన నాడే కోవిడ్ వైరస్ పై పోరాటంలో భారత్ మరో రికార్డు నెలకొల్పింది. గత 24గంటల్లో అత్యధికంగా 63వేల 631 మంది కోలుకోవడంతో ఒక రోజు రికార్డయిన రికవరీ కేసుల్లో భారత్ మరో మైలురాయిని దాటినట్టయింది.
అధిక సంఖ్యలో కోవిడ్-19 రోగులు కోలుకుని, ఆసుపత్రులనుంచి, హోమ్ ఐసొలేషన్  నుంచి డిశ్చార్జి కావడంతో వైరస్ బారిన పడి కోలుకుంటున్న వారి శాతం  74.69 శాతానికి చేరుకుంది. దీనితో మరణాల రేటు కూడా తగ్గింది. మరణాల రేటు తాజాగా 1.87 శాతంగా నమోదైంది.
దేశంలో ప్రస్తుతం చికిత్స పొందుతున్న వారి కేసులు లేదా యాక్టివ్ కేసుల కంటే రికవరీ కేసులే భారీ సంఖ్యలో ఉన్నాయి. యాక్టివ్ కేసుల సంఖ్య 6,97,330 కాగా, రికవరీ కేసులు వాటికంటే 15లక్షలు ఎక్కువగా రికార్డయ్యాయి. అధిక సంఖ్యలో రికవరీ కేసుల నమోదుతో దేశంలో యాక్టివ్ కేసుల సంఖ్య గణనీయంగా తగ్గిపోయింది. మొత్తం పాజిటివ్ కేసుల సంఖ్యలో యాక్టివ్ కేసుల శాతం ప్రస్తుతం 23.43శాతం మాత్రమే. భారీ స్థాయిలో నిర్ధారణ పరీక్షల ద్వారా త్వరితంగా కేసులను గుర్తించడం, సమగ్రమైన పద్ధతిలో నిఘాతో కాంటాక్ట్. కేసులను పసిగట్టడం, పాజిటివ్ కేసుల విషయంలో సకాలంలో పటిష్టమైన చికిత్స అందించడం తదితర చర్యలతో కరోనా బాధితులు వేగంగా కోలుకోగలుగుతున్నారు. రికవరీ కేసుల సంఖ్య పెరగడం, మరణాల రేటు తగ్గడం..వంటి పరిణామాలు చూసినపుడు, యాక్టివ్ కేసుల విషయంలో భారత్ అనుసరిస్తున్న వ్యూహం సత్ఫలితాలనిస్తోందని తెలుస్తోంది.
భారీ స్థాయిలో నిర్ధారణ పరీక్షలు నిర్వహించడం, సమగ్రమైన పద్ధతిలో కేసులను గుర్తించడం, ఇంటింటి సర్వే పద్ధతిలో కాంటాక్ట్ కేసులను పసిగట్టడం వంటి చర్యలతో కోవిడ్-19 కేసులను త్వరితంగా గుర్తించడం సాధ్యమైంది. స్వల్ప లక్షణాలు, ఒక మోస్తరు లక్షణాలతో కూడిన కేసులను గృహనిర్బంధంలోనే ఉంచి చికిత్స అందించడం జరిగింది. క్రిటికల్ కేసులు, తీవ్రమైన కేసుల విషయంలో మాత్రం బాధితులను ఆసుపత్రుల్లో చేర్చి, ఉత్తమమైన వైద్య చికిత్సను అందించారు.
కోవిడ్-19కు సంబంధించిన సాంకేతికపరమైన అంశాలపై అధికారికమైన, తాజా సమాచారం, మార్గదర్శక సూత్రాలు, సలహాలు, సూచనల కోసం https://www.mohfw.gov.in, @MoHFW_INDIA వెబ్ సైట్లను సంప్రదించవచ్చు.
కోవిడ్-19కు సంబంధించిన సాంకేతికపరమైన సందేహాలను, technicalquery.covid19[at]gov[dot]in అనే వెబ్ సైటుకు, మిగతా సందేహాలను, ప్రశ్నలను ncov2019[at]gov[dot]in, @CovidIndiaSeva అనే వెబ్ సైట్లకు పంపించుకోవచ్చు.
కోవిడ్-19పై ఏవైనా సందేహాలుంటే కేంద్ర ఆరోగ్య, కుటుంబ సంక్షేమ మంత్రిత్వ శాఖ హెల్ప్ లైన్ నంబరు +91-11-2397 8046కు లేదా, 1075 కు ఫోన్ చేయవచ్చు.
రాష్ట్రాలు, కేంద్ర పాలిత ప్రాంతాల్లో కోవిడ్-19 కేసులపై హెల్ప్ లైన్ నంబర్ల జాబితా కోసం https://www.mohfw.gov.in/pdf/coronvavirushelplinenumber.pdf వెబ్ సైట్ ను సంప్రదించవచ్చు.
గ్రాఫ్...హెడ్డింగ్: రోజువారీ రికవరీ కేసులు పెరుగుతున్న తీరు
రసాయనాలు, ఎరువుల మంత్రిత్వ శాఖ
దేశంలో ఎరువుల లభ్యతపై రాష్ట్రాల వ్యవసాయ మంత్రులతో సమావేశం నిర్వహించి, కొరత లేదని హామీ ఇచ్చిన - శ్రీ మాండవియ
కేంద్ర రసాయన, ఎరువుల శాఖ సహాయ మంత్రి శ్రీ మన్సుఖ్ మాండవియ ఈ రోజు రాష్ట్రాల వ్యవసాయ మంత్రులతో పాటు, ఎరువులు, వ్యవసాయ మంత్రిత్వ శాఖల సీనియర్ అధికారులతో ఆన్ లైన్ లో సమావేశం నిర్వహించారు.
ఈ సమావేశంలో శ్రీ మాండవియా మాట్లాడుతూ దేశంలో ఎరువుల కొరత లేదని స్పష్టం చేశారు. ఇవి రైతు సమాజానికి అవసరమైన పరిమాణంలో సమృద్ధిగా అందుబాటులో ఉన్నాయని పేర్కొన్నారు.
దేశవ్యాప్తంగా ఎరువులు సజావుగా సరఫరా చేయడానికి రాష్ట్ర పరిపాలన అధికారులందరితో సమన్వయంతో పనిచేయాలని మంత్రిత్వ శాఖ అధికారులను మంత్రి ఆదేశించారు.
ఈ సమావేశంలో కొన్ని రాష్ట్రాల వ్యవసాయ మంత్రులు వీడియో కాన్ఫరెన్సింగ్ ద్వారా పాల్గొన్నారు. ఈ సందర్భంగా ఎరువుల శాఖ కార్యదర్శి శ్రీ ఛబిలేంద్ర రౌల్, సంయుక్త కార్యదర్శితో పాటు ఆ శాఖ లోని ఇతర సీనియర్ అధికారులు పాల్గొన్నారు.
ప్రధాన మంత్రి కార్యాలయం
శ్రీ హోమెన్ బోర్గోహైన్ కన్నుమూతపై ప్రధానమంత్రి సంతాపం
శ్రీ హోమెన్ బోర్గోహైన్ కీర్తిశేషులు కావడంపై ప్రధానమంత్రి శ్రీ నరేంద్ర మోదీ తీవ్ర ఆవేదన వ్యక్తం చేశారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో ‘‘అస్సామీ సాహిత్యం, జర్నలిజానికి శ్రీ హోమెన్ బోర్గోహైన్ చేసిన ఎనలేని సేవలు, ఆయన కృషి అందరి హృదయాల్లో చిరస్థాయిగా నిలిచిపోతాయి. ఆయన రచనలు అస్సామీయుల జీవనం- సంస్కృతిలోని భిన్నకోణాలను ప్రతిబింబిస్తాయి. ఆయన తుదిశ్వాస విడిచారాన్న వార్త తీవ్ర విచారం కలిగించింది. ఈ సందర్భంగా ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను... ఓం శాంతి!’’ అని ప్రధాని పేర్కొన్నారు.
ఆర్థిక మంత్రిత్వ శాఖ
ఐక్య రాజ్య సమితి గ్లోబల్ సర్వే ఆన్ డిజిటల్ అండ్ సస్టైనబుల్ ట్రేడ్ ఫెసిలిటేషన్లో భారతదేశ స్కోరు గణనీయమైన మెరుగుదల
యునైటెడ్ నేషన్స్ ఎకనామిక్ అండ్ సోషల్ కమీషన్ ఫర్ ఆసియా పసిఫిక్  డిజిటల్ అండ్ సస్టైనబుల్ ట్రేడ్ ఫెసిలిటేషన్లో నిర్వహించిన తాజా గ్లోబల్ సర్వేలో భారత్ 90.32% స్కోర్ సాధించింది. 2019 లో ఇది 78.49% నుండి గొప్ప పెరుగుదల అని సర్వే ప్రశంసించింది.
సర్వే ఫలితాన్నివద్ద పొందవచ్చు
143 ఆర్థిక వ్యవస్థల మూల్యాంకనం తరువాత, 2021 సర్వే మొత్తం 5 ముఖ్య సూచికలలో భారతదేశం యొక్క గణనీయమైన మెరుగుదలను ప్రముఖంగా ప్రస్తావించింది:
పారదర్శకత: 2021 లో 100% 
ఫార్మాలిటీలు: 2021 లో 95.83% 
సంస్థాగత ఏర్పాట్లు మరియు సహకారం: 2021 లో 88.89% 
కాగిత రహిత వాణిజ్యం: 2021 లో 96.3% 
సరిహద్దుల ఆవల కాగిత రహిత వాణిజ్యం: 2021 లో 66.67% 
దక్షిణ మరియు నైరుతి ఆసియా ప్రాంతం , ఆసియా పసిఫిక్ ప్రాంతంతో  పోలిస్తే భారతదేశం ఉత్తమ పనితీరు కనబరిచిన దేశమని సర్వే పేర్కొంది.
భారతదేశం మొత్తం స్కోరు ఫ్రాన్స్, యుకె, కెనడా, నార్వే, ఫిన్లాండ్ మొదలైన అనేక ఓఇసిడి దేశాల కంటే ఎక్కువగా ఉన్నట్లు వెల్లడయింది. మొత్తం స్కోరు ఈయూ సగటు స్కోరు కంటే ఎక్కువగా ఉంది. భారతదేశం పారదర్శకత సూచికకు 100 శాతం, "విమెన్ ఇన్ ట్రేడ్" విభాగంలో 66 శాతం స్కోరును సాధించింది.
వరుస సంస్కరణల ద్వారా ఫేస్లెస్, పేపర్లెస్, కాంటాక్ట్లెస్ కస్టమ్స్ను ప్రారంభించడానికి 'తురంత్' కస్టమ్స్ గొడుగు కింద వినూత్న సంస్కరణల్లో సిబిఐసి ముందంజలో ఉంది. డిజిటల్, స్థిరమైన వాణిజ్య సదుపాయాల మెరుగుదల పరంగా యునెస్కాప్ ర్యాంకింగ్స్ పై ఇది ప్రత్యక్ష ప్రభావాన్ని చూపింది.
ఇంకా, కోవిడ్ 19 మహమ్మారి సమయంలో, ఆక్సిజన్ సంబంధిత పరికరాలు, ప్రాణరక్షక ఔషధాలు, టీకాలు వంటి కోవిడ్ సంబంధిత దిగుమతులను వేగవంతం చేయడానికి కస్టమ్స్ సంస్థలు అన్ని ప్రయత్నాలు చేశాయి. ఎక్సిమ్ వాణిజ్యం కోసం దిగుమతిదారులు ఎదుర్కొంటున్న సమస్య ను త్వరగా పరిష్కరించడానికి సిబిఐసి వెబ్సైట్ ప్రత్యేకించిన సింగిల్ విండో కోవిడ్-19 247 హెల్ప్డెస్క్ ఏర్పాటైంది.
సర్వే గురించి:
గ్లోబల్ సర్వే ఆన్ డిజిటల్ అండ్ సస్టైనబుల్ ట్రేడ్ ఫెసిలిటేషన్ ప్రతి రెండు సంవత్సరాలకు యునెస్కాప్ నిర్వహిస్తుంది. 2021 సర్వేలో డబ్ల్యూటిఓ వాణిజ్య సౌకర్య ఒప్పందం ద్వారా కవర్ చేయబడిన 58 వాణిజ్య సులభతర చర్యల అంచనా వేస్తారు. వాణిజ్య సదుపాయాల చర్యలు ఆశించిన ప్రభావాన్ని కలిగి ఉన్నాయో లేదో రుజువు చేస్తున్నందున సర్వే ప్రపంచవ్యాప్తంగా ఆసక్తిగా ఎదురుచూస్తోంది. దేశాల మధ్య పోలికను విభజించడానికి సహాయపడుతుంది. దేశానికి అధిక స్కోరు వారి పెట్టుబడి నిర్ణయాలలో వ్యాపారాలకు సహాయపడుతుంది.
(Visitor Counter : 192
ఆరోగ్య, కుటుంబ సంక్షేమ మంత్రిత్వ శాఖ
70 రోజుల తరువాత చికిత్సలో ఉన్న కేసులు 9 లక్షల లోపుకు గత 24 గంటలలో 62,224 కొత్త కరోనా కేసులు
నెలకు పైగా కొత్త కేసులకంటే కోలుకున్నవారే ఎక్కువమంది
కోలుకున్నవారి శాతం 95.80%కు పెరుగుదల
రోజువారీ పాజిటివిటీ 3.22%, 9 రోజులుగా 5% లోపే
దేశంలో రోజువారీ కొత్త కరోనా కేసులు తగ్గుదల బాటలో సాగుతున్నాయి. గత 24 గంటలలో 62,224 కొత్త కోవిడ్ కేసులు నమోదయ్యాయి. 9 రోజులుగా లక్షలోపే కేసులు వస్తున్నాయి.
చికిత్సలో ఉన్న కేసులు కూడా తగ్గుతున్నాయి. ప్రస్తుతం చికిత్సలో ఉన్నవారు 8,65,432 కాగా 70 రోజులతరువాత ఈ సంఖ్య 9 లక్షలదిగువకు పడిపోయింది. గత 24 గంటలలో నికరంగా 47,946 కేసులు తగ్గాయి. ప్రస్తుతం చికిత్సలో ఉన్నవారు మొత్తం పాజిటివ్ కేసులలో 2.92% మాత్రమే.
కోలుకుంటున్నవారి సంఖ్య పెరుగుతూ ఉండటంతో 34 రోజులుగా కొత్త కేసులకంటే కోలుకుంటున్నవారే ఎక్కువగా ఉంటున్నారు. గత 24 గంటలలో 1,07,628 మంది కోలుకున్నారు. అంతకుముందు రోజుకంటే 45,404 మంది అధికంగా కోలుకున్నారు.
ఇప్పటివరకు కోవిడ్ బారిన పడినవారిలో 2,83,88,100 మంది కోలుకున్నారుఇ. గత 24 గంటలలో 1,07,628 కోలుకున్నారు. ఇది మొత్తం కోలుకున్నవారి వాటాను 95.80% కు చేర్చింది.
పరీక్షల సామర్థ్యం పెంచటంతో గత 24 గంటలలో 19,30,987 కోవిడ్ పరీక్షలు జరిగాయి. దీంతో దేశవ్యాప్తంగా ఇప్పటివరకు 38,33,06,971 కి చేరాయి. పరీక్షలు పెంచేకొద్దీ పాజిటివిటీ తగ్గుతోంది. ప్రస్తుతం వారపు పాజిటివిటీ 4.17% కు తగ్గగా నేడు రోజువారీ పాజిటివిటీ 3.22% నమోదైంది. ఇది వరుసగా 9వ రోజుకూడా 5% లోపే ఉంది.
కోవిడ్ టీకా డోసుల పంపిణీలో భారత దేశం నిన్న 26 కోట్ల మైలురాయి దాటిందీ ఉదయం 7 గంటలవరకు అందిన సమాచారం ప్రకారం 36,17,099 శిబిరాల ద్వారా 26,19,72,014 టీకా డోసుల పంపిణీ జరిగింది. గత 24 గంటలలో 28,00,458 టీకా డోసులిచ్చారు. వాటి వివరాలు:
|
|
ఆరోగ్య సిబ్బంది
|
|
మొదటి డోస్
|
|
1,00,79,330
|
|
రెండో డోస్
|
|
70,00,612
|
|
కోవిడ్ యోధులు
|
|
మొదటి డోస్
|
|
1,69,10,170
|
|
2nd Dose
|
|
89,10,305
|
|
18-44 వయోవర్గం
|
|
మొదటి డోస్
|
|
4,51,03,965
|
|
రెండో డోస్
|
|
9,00,035
|
|
45-60 వయోవర్గం
|
|
మొదటి డోస్
|
|
7,72,98,842
|
|
రెండో డోస్
|
|
1,22,00,449
|
|
60 ఏళ్ళు పైబడ్డవారు
|
|
మొదటి డోస్
|
|
6,32,89,614
|
|
రెండో డోస్
|
|
2,02,78,692
|
|
మొత్తం
|
|
26,19,72,014
ఆర్థిక మంత్రిత్వ శాఖ
అధిసూచితం కానటువంటి సంచార మరియు అర్థ-సంచార సముదాయాలను గుర్తించే పనిని పూర్తి చేయడం కోసం నీతి ఆయోగ్ పరిధి లో ఒక సంఘాన్ని ఏర్పాటు చేస్తారు
అధిసూచితం కానటువంటి సంచార మరియు అర్థ-సంచార సముదాయాలను గుర్తించే పనిని పూర్తి చేయడం కోసం ‘నీతి ఆయోగ్’ పరిధి లో ఒక సంఘాన్ని ఏర్పాటు చేస్తారు. కేంద్ర ఆర్థిక శాఖ, కార్పొరేట్ వ్యవహారాలు, రైల్వేలు మరియు బొగ్గు శాఖ మంత్రి శ్రీ పీయూష్ గోయల్ నేడు పార్లమెంటు లో 2019-20 సంవత్సర తాత్కాలిక బడ్జెట్ ను ప్రవేశపెడుతూ, ప్రభుత్వం ప్రత్యేకించి అధిసూచితం కానటువంటి సముదాయాలు, సంచార సముదాయాలు మరియు అర్థ-సంచార సముదాయాల వారి కోసం సంక్షేమ కార్యక్రమాలను, అభివృద్ధి కార్యక్రమాలను అమలు చేసే ఉద్దేశ్యం తో సామాజిక న్యాయం మరియు సాధికారిత మంత్రిత్వ శాఖ ఆధీనం లో ఒక సంక్షేమ అభివృద్ధి మండలిని కూడా ఏర్పాటు చేయనుందని తెలిపారు. ఈ మండలి పైన పేర్కొన్న సముదాయాల చెంతకు వెళ్ళి వారికి సేవ చేసేందుకు గాను, ప్రత్యేక వ్యూహాలను రూపొందించి, వాటిని అమలు చేసేందుకు చొరవ తీసుకొంటుంది.
ఈ దేశం లో అత్యంత నిరాదరణకు లోనైన పౌరుల చెంతకు చేరేందుకు ప్రభుత్వం కంకణం కట్టుకొందని మంత్రి శ్రీ గోయల్ అన్నారు. ఈ లక్ష్య సాధన దిశ గా పయనించడం లో అధిసూచితం కానటువంటి సముదాయాలు, సంచార సముదాయాలు మరియు అర్థ సంచార సముదాయాలు ప్రత్యేక శ్రద్ధ కు నోచుకోవలసిన పరిస్థితి ఉందని ఆయన అన్నారు. ఈ సముదాయాలను సమీపించడం కష్టమని, వీరి జాడ తెలియడం లేదని, కాబట్టి సంక్షేమ కార్యక్రమాలు, అభివృద్ధి కార్యక్రమాలు వీరికి అందకుండా పోతున్నాయన్నారు. సంచార సముదాయాలు మరియు అర్థ-సంచార సముదాయాలు బతుకుదెరువు ను వెదకుతూ, ఒకచోటు నుండి మరొక చోటుకు పయనిస్తుంటారన్నారు. ఈ సముదాయాలను గుర్తించి, వాటి పట్టిక ను రూపొందించడం లో రెన్కె కమిషన్ మరియు ఐడేట్ కమిషన్ లు  ప్రశంసనీయమైన కృషి చేశాయన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
వివిధ పోస్టుల కోసం షార్ట్లిస్ట్ చేయబడిన గ్రామీణ డాక్ సేవకుల  డాక్యుమెంట్ల వెరిఫికేషన్ కోసం చివరి తేదీని 15 జూలై 2022 వరకు పొడిగించిన తపాలా శాఖ
వివిధ పోస్టుల కోసం షార్ట్లిస్ట్ చేయబడిన గ్రామీణ డాక్ సేవకుల  డాక్యుమెంట్ వెరిఫికేషన్ కోసం చివరి తేదీని జూలై 15, 2022 వరకు పొడిగించాలని పోస్ట్ల శాఖ నిర్ణయించింది. అసొంలో నెలకొన్న వరద పరిస్థితుల కారణంగా తపాలా శాఖ ఈ నిర్ణయం తీసుకుంది. "అసోంలో వరదల పరిస్థితిని దృష్టిలో ఉంచుకుని వివిధ పోస్టుల కోసం షార్ట్లిస్ట్ చేసిన గ్రామీణ డాక్ సేవక్స్  డాక్యుమెంట్ వెరిఫికేషన్ చివరి తేదీని జూన్ 30 నుండి జూలై 15, 2022 వరకు పొడిగించడమైంది" అని తపాలా శాఖ ఒక పత్రికా ప్రకటనలో పేర్కొంది.
ప్రధాన మంత్రి కార్యాలయం
ప్రధాన మంత్రి తో సమావేశమైన ఆంధ్ర ప్రదేశ్ ముఖ్యమంత్రి
ప్రధాన మంత్రి శ్రీ నరేంద్ర మోదీ తో ఆంధ్ర ప్రదేశ్ ముఖ్యమంత్రి శ్రీ వై.ఎస్. జగన్ మోహన్ రెడ్డి ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ @narendramodi తో ఆంధ్ర ప్రదేశ్ ముఖ్యమంత్రి శ్రీ @ysjagan ఈ రోజు న సమావేశమయ్యారు’’ అని తెలియ జేసింది.
మంత్రిమండలి
ఫాస్ఫారిక్ మరియు పొటాసిక్  ఎరువులకు ఖరీఫ్ సీజన్లో  పోషకాల ఆధారిత సబ్సిడీ  రేట్లకు ఆమోదం తెలిపిన కేంద్ర మంత్రివర్గం
ఖరీఫ్ సీజన్ 2022లో 60,939.23 కోట్ల రూపాయల మేరకు ఎన్ బిఎస్ కు మంత్రివర్గం ఆమోదం
గత ఏడాదితో పోల్చి చూస్తే ఒక్క బ్యాగ్ పై 50% వరకు పెరిగిన సబ్సిడీ
ఖరీఫ్ సీజన్ - 2022 లో ఫాస్ఫేట్ మరియు పొటాసిక్  ఎరువుల పోషకాహార ఆధారిత సబ్సిడీ రేట్లకు సంబంధించిన ఎరువుల శాఖ రూపొందించిన ప్రతిపాదనను ప్రధానమంత్రి శ్రీ నరేంద్ర మోదీ అధ్యక్షతన ఈరోజు జరిగిన కేంద్ర మంత్రివర్గం ఆమోదించింది.
ఆర్థిక పరమైన అంశాలు :
ఖరీఫ్-2022 లో అందించనున్న ఎన్ బి ఎస్ సబ్సిడీ 60,939.23 కోట్ల రూపాయల వరకు ఉంటుంది. దీని ద్వారా దేశీయ ఎరువుల ఎరువుల ఉత్పత్తి ని ప్రోత్సహించేందుకు , డిఎపి దిగుమతులకు అదనపుసహకారం అందించడం జరుగుతుంది.
ప్రయోజనాలు :
అంతర్జాతీయంగా పెరిగిన డి-అమ్మోనియం ఫాస్పేట్  మరియు దాని ముడి పదార్థాల ధరల పెరుగుదలను ప్రాథమికంగా కేంద్ర ప్రభుత్వం భరిస్తుంది. ప్రస్తుతం ఒక బ్యాగ్కు రూ.1650గా ఉన్న సబ్సిడీకి బదులుగా డీఏపీపై బ్యాగ్కు రూ.2501లను అందిస్తుంది. ఇది గత ఏడాది అందించిన సబ్సిడీ రేట్ కంటే 50% ఎక్కువ. డిఎపి దాని దాని ముడిసరుకు ధరలు దాదాపు 80% వరకు పెరిగాయి. కేంద్ర మంత్రివర్గం తీసుకున్న నిర్ణయం వల్ల రైతులకు రాయితీ, సరసమైన మరియు సహేతుకమైన ధరలపై నోటిఫైడ్ పి కె ఎరువులు అందుబాటులో ఉంటాయి. దీనివల్ల వ్యవసాయ రంగానికి ప్రయోజనం కలుగుతుంది.
అమలు వ్యూహం మరియు లక్ష్యాలు:
రైతులకు సరసమైన ధరలకు ఎరువులు సజావుగా సకాలంలో అందుబాటులో ఉండేలా చూసేందుకు ఖరీఫ్ సీజన్ -2022  ఎన్ బి ఎస్ రేట్ల ఆధారంగా పి కె ఎరువుల పై సబ్సిడీ అందించబడుతుంది.
నేపథ్యం :
ప్రభుత్వం ఎరువుల తయారీదారులు/దిగుమతిదారుల ద్వారా యూరియా మరియు 25 గ్రేడ్ల పి కె ఎరువులను రైతులకు సబ్సిడీ ధరలకు అందుబాటులో ఉంచుతోంది. పి కె ఎరువుల పై అందిస్తున్న సబ్సిడీ 01.04.2010 నుంచి ఎన్ బి ఎస్ పథకం ప్రకారం అందించడం జరుగుతోంది. రైతుల సంక్షేమం, అభివృద్ధికి అమలు చేస్తున్న స్నేహపూర్వక విధానాలకు అనుగుణంగా రైతులకు సరసమైన ధరలకు పి అండ్ కె ఎరువులు లభ్యమయ్యేలా చేయడానికి ప్రభుత్వం కట్టుబడి ఉంది. అంతర్జాతీయ ఎరువులు, అంటే యూరియా, డిఎపి, ఎంఓపి మరియు గంధకం లాంటి ముడి పదార్థాల ధరలు బాగా పెరిగిన దృష్ట్యా, డిఎపితో సహా పి అండ్ కె ఎరువులపై అందిస్తున్న సబ్సిడీని పెంచడం ద్వారా పెరిగిన ధరల భారాన్ని భరించాలని ప్రభుత్వం నిర్ణయించింది. ఆమోదించబడిన ధరల ప్రకారం ఎరువుల కంపెనీలకు సబ్సిడీ విడుదల చేయబడుతుంది. దీనివల్ల రైతులకు ఎరువులను సరసమైన ధరలకు అందుబాటులో ఉంచేందుకు ఉత్పత్తిదారులకు అవకాశం కలుగుతుంది.